Массивтер 
Типтер қарапайым және күрделі болып бөлінеді. Қарапайым типке – стандартты, саналатын, шектейтін типтер жатады.Күрделі типке – массивтер, жиындар, жазулар, жолдар және файлдар жатады. Күрделі типтің элементтері қарапйым немесе күрделі типтер болуы мүмкін. Күрделі типті енгізу программаны күшейтеді және күрделі есептерді шығаруға мүмкіндік береді.Біз тұрмыста тізбектелген сандарды, кестелерді, фамилия тізімдерін көп қолданамыз, олар бір өлшемді, екі өлшемді массив болуы мүмкін.Массив дегеніміз – бір атауға біріктірілген айнымалылардың реттелген тізбегі. Массив бір ғана атпен белгіленеді. Мысалы, нақты сандардан құрылған тізбекті атауды массив деуге болады. Мысалы:1.5, 14.6, 5.6, - ны бір өлшемді массив деп, оған К деп атау беруге болады. Массивтің әр элементі массивтің атымен белгіленеді де, оның индексі қойылады. Массив элементтері индекстері бойынша реттеліп жазылады. Мысалы, А1, А2,  А3, ...  Аn немесе жалпы түрде Аі, і=1,2,3, ... n. Паскаль тілінде массив элементтерінің индексі алгоритмдік тілдегі тәрізді тік жақшаға алынып жазылады, мысалы, А[і]. Жоғарыдағы массивте А[1]=1.5, А,[2]=14.6, А[3]=5.6 және т.с.с. мәндерін қабылдайды.
Есенова Гулназ